b'\n_START_ARTICLE_\nIvan Osipovi\xc4\x8d Vitt\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de Joseph de witt (1738-1814) je bil najbogatej\xc5\xa1i posestvenik v Ukrajini._NEWLINE_17. septembra 1792 je kot kornet vstopil v dvorni konjeni\xc5\xa1ki polk. 1. januarja 1800 je bil kot \xc5\xa1tabni stotnik preme\xc5\xa1\xc4\x8den v Konjeni\xc5\xa1ki gardni polk; naslednje leto je bil povi\xc5\xa1an v polkovnika._NEWLINE_Med bitko pri Austerlitzu je bil hudo ranjen v desno nogo. Zaradi te\xc5\xbeav se je leta 1807 upokojil._NEWLINE_Ponovno je bil aktiviran leta 1809 za vojno proti Napoleonu. V letih 1811\xe2\x88\x9212 je ve\xc4\x8dkrat odpotoval v Kne\xc5\xbeevino Var\xc5\xa1avo, kjer je vzpostavil obve\xc5\xa1\xc4\x8devalno mre\xc5\xbeo._NEWLINE_Poleti 1812 je v Ukrajini ustanovil \xc5\xa1tiri koza\xc5\xa1ke polke, katerim je nato poveljeval med patriotsko vojno; za zasluge je bil 18. oktobra istega leta povi\xc5\xa1an v generalmajorja. 24. februarja 1812 je postal poveljnik 1. ukrajinskega koza\xc5\xa1kega polka, hkrati pa je \xc5\xa1e vedno ostal poveljnik brigade ukrajinskih koza\xc5\xa1kih polkov._NEWLINE_Po vojni je v Ukrajini poveljeval koza\xc5\xa1ki diviziji; 6. maja 1818 je bil povi\xc5\xa1an v generalporo\xc4\x8dnika. 17. oktobra 1823 je bil imenovan za poveljnika 1. rezervnega konjeni\xc5\xa1kega korpusa, s katerim se je udele\xc5\xbeil rusko-tur\xc5\xa1ke vojne 1828-29._NEWLINE_21. aprila 1829 je bil povi\xc5\xa1an v generala konjenice. 30. avgusta 1831 pa je postal \xc5\xa1ef Ukrajinskega ulanskega polka; odlikoval se je v zatrtju poljskega upora leta 1831._NEWLINE_10. aprila 1832 je postal in\xc5\xa1pektor celotne rezervne konjenice.'